নির্মাণ চলাকালীনই হঠাত্ সবুজায়ন বা প্রকৃতি রক্ষা করার এই উদ্যোগের বাড়বাড়ন্ত কেন এখন? প্রশ্ন করতে প্রোমোটর রাজীব টোডি জানাচ্ছেন, 'আমাদের এক একটা প্রজেক্ট-এর কাজ চলে প্রায় দু'-তিন বছর ধরে৷ ফলে এই সময়, রোজ একই দৃশ্যের ফাঁকে যদি একটু সবুজ বা জল দেখতে পাওয়া যায় তাহলে মনটাই ভালো হয়ে যায়৷ তাই আর পুরো নির্মাণ শেষ হওয়ার জন্য কেউ বিষয়টাকে ফেলে রাখেন না এখন৷ শুরু থেকেই এদিকে মন দেন৷' শুধুই কি তাই? নাকি এই সব দেখে খরিদ্দারের মনেও একটা ইতিবাচক প্রভাব পড়ে? 'এ কথা অস্বীকার করা যায় না৷ কারণ পুরো জিনিসটা তৈরিই বিক্রির জন্য৷ আর এতে কাস্টমার খুশিও হয়৷ কিন্ত্ত এটা একমাত্র কারণ নয়৷ সে তো আমরা ছবিতে বা কম্পিউটার গ্রাফিক্সেও দেখাতে পারি কোথায় গাছ লাগানো হবে বা কোথায় লেক থাকবে'---জানাচ্ছেন রাজীব৷